CELEX: 62012CN0056
Language: et
Date: 2012-02-03 00:00:00
Title: Kohtuasi C-56/12 P: European Federation of Ink and Ink Cartridge Manufacturers’i (EFIM) 3. veebruaril 2012 esitatud apellatsioonkaebus Üldkohtu (viies koda) 24. novembri 2011 . aasta otsuse peale kohtuasjas T-296/09: European Federation of Ink and Ink Cartridge Manufacturers (EFIM) versus Euroopa Komisjon

21.4.2012   
            
            
               ET
            
            
               Euroopa Liidu Teataja
            
            
               C 118/11
            
         European Federation of Ink and Ink Cartridge Manufacturers’i (EFIM) 3. veebruaril 2012 esitatud apellatsioonkaebus Üldkohtu (viies koda) 24. novembri 2011. aasta otsuse peale kohtuasjas T-296/09: European Federation of Ink and Ink Cartridge Manufacturers (EFIM) versus Euroopa Komisjon
   (Kohtuasi C-56/12 P)
   2012/C 118/18
   Kohtumenetluse keel: saksa
   
      Pooled
   
   
      Apellant: European Federation of Ink and Ink Cartridge Manufacturers (EFIM) (esindaja: advokaat D. Ehle)
   
      Teised menetlusosalised: Euroopa Komisjon, Lexmark International Technology SA
   
      Apellandi nõuded
   
   Apellant palub:
   
               1.
            
            
               tühistada täielikult Üldkohtu 24. novembri 2011. aasta otsus kohtuasjas T-296/09 ning teha selle otsuse aluseks olnud kohtuasjas uus otsus;
            
         
               2.
            
            
               rahuldada esimeses kohtuastmes esitatud taotlused ning tühistada seetõttu Euroopa Komisjoni 20. mai 2009. aasta otsus K(2009) 4125 EÜ artikli 82 (ELTL artikkel 102) kohase menetluse kohta;
            
         
               3.
            
            
               mõista mõlema kohtuastme kulud välja komisjonilt ja Lexmark International Technology SA-lt
            
         
      Väited ja peamised argumendid
   
   Apellant esitab Üldkohtu 24. novembri 2011. aasta otsuse vaidlustamiseks viis väidet. Need puudutavad liidu huvi puudumise õigusvastast eitamist ja konkurentsiõiguse kohaselt läbiviidava uurimismenetluse prioriteeti komisjoni 20. mai 2009. aasta otsuses.
   Esiteks jättis Üldkohus komisjoni otsuse vääralt tühistamata osas, milles viimane peab ebatõenäoliseks seda, et tõendatud on tindiprinterite tootja kollektiivne ja individuaalne turgu valitsev seisund tindikassettide ja tindi järelturul.
   Teiseks väidab apellant, et vääralt on peetud ebatõenäoliseks seda, et tõendada oleks võimalik printerite tootja turul valitsevat seisundit tindikassettide turul.
   Kolmandaks kvalifitseeris Üldkohus õiguslikult ilmselgelt vääralt uurimismenetluse algatamise otsustamisel olulise tähtsuse hindamise kriteeriumi tähenduse. Seejärel ei teinud ta vääralt kindlaks, et komisjon rikkus vaidlustatud otsuses rikkumise tähtsuse, raskuse ja jätkumise tunnuste osas tal lasuvat põhjendamiskohustust.
   Neljandaks väidab apellant, et kohtuotsuses on kohaldatud vääralt õigusnorme seoses komisjoni kaalutlusotsusele õigusliku hinnangu andmisel selles kaalutlusõiguse kasutamisega, kuna komisjoni vaidlustatud otsust ei ole tühistatud, kuigi viimases keelduti uurimismenetluse algatamisest ilma seda põhjendamata, tuues ettekäändeks asja keerukuse ja ebaproportsionaalselt suured kulutused.
   Lõpuks on Üldkohtu otsus vastuolus 27. aprilli 2004. aasta teatisega konkurentsiasjades kaebuste menetlemise pädevuse kohta ja tõhusa õiguskaitse põhimõttega kui elemendiga liidu huvi üle otsustamisel, samuti komisjoni põhjendamiskohustusega, mistõttu ei tühistatud komisjoni vaidlustatud otsust, kuigi komisjon on liidu huvide hindamisel tegutsenud vastuolus enda 27. aprilli 2004. aasta teatisega ega õigusta piisavat õiguskaitset siseriiklike kohtute poolt.